TTAขาดทุน54ล้าน เจ็บUMSเฉียดพันล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — TTA แย่แล้ว ขาดทุน 54 ล้านบาท ไตรมาสแรก บาดเจ็บจาก UMS อีกเฉียด 1,000 ล้าน หลังหุ้นดิ่ง ไม่แจกปันผล 
บริษัท โทรีเซนไทย เอเยนต์ซีส์ (TTA) รายงานผลการดำเนินงานงวดไตรมาสแรก สิ้นสุดวันที่ 31 ธ.ค. 2552 ว่า ขาดทุนสุทธิ 54.72 ล้านบาท คิดเป็นหุ้นละ 0.09 บาท พลิกจากกำไรสุทธิ 1,050 ล้านบาท หรือ 1.27 บาทต่อหุ้น ในช่วงเดียวกันปีก่อนเพราะรายได้รวมลดลงประมาณ 32% เหลือ 4,490 ล้านบาท ขณะที่ค่าใช้จ่ายเพิ่มขึ้น 33% เป็น 651 ล้านบาท 
ที่ผ่านมา TTA มีกำไรมาโดยตลอด โดยปีก่อนสิ้นสุด 30 ก.ย. 2552 กำไรสุทธิ 1,813 ล้านบาท และแจกเงินปันผลหุ้นละ 0.54 บาท 
มาร์เก็ตติง กล่าวว่า ขณะนี้ TTA ยังขาดทุนอีกประมาณ 942 ล้านบาท หลังเข้าไปครอบงำกิจการ (เทกโอเวอร์) บริษัท ยูนิค ไมนิ่ง เซอร์วิสเซส (UMS) เพราะซื้อหุ้นมาในราคาค่อนข้างสูง ที่หุ้นละ 23 บาท และใบสำคัญแสดงสิทธิซื้อหุ้น(UMSW1) ที่ 14.65 บาท ล่าสุด UMS ปรับตัวลงมาเหลือ 18 บาท และ UMSW1 ปิดที่ 10 บาท 
นอกจากนี้ TTA ก็ยังไม่ได้รับเงินปันผลจาก UMS หลังบริษัทเปิดเผยว่าในปี 2552 มีกำไรสุทธิเพียง 88.30 ล้านบาท หรือหุ้นละ 0.58 บาท หดตัวลงแรงถึง 78% เทียบกับปี 2551 กำไรสุทธิ 416.77 ล้านบาทหรือ 2.81 บาทต่อหุ้น 
อย่างไรก็ตาม ก่อนหน้านี้ ม.ล.จันทรจุฑา จันทรทัต กรรมการผู้จัดการใหญ่และประธานเจ้าหน้าที่บริหาร TTA ยอมรับว่า ปี 2552 UMS มีการนำเข้าถ่านหินลดลง ส่วนปีนี้คาดธุรกิจน่าจะดีขึ้น ซึ่งเงินที่บริษัทใช้ซื้อ UMS จำนวน 3,000 ล้านบาท ตั้งเป้าว่าน่าจะคืนทุนภายใน 35 ปีเร็วหรือช้าขึ้นอยู่กับเงินปันผลที่บริษัทจะเรียกจาก UMS